Әлбиттә, был уңыштарҙың башында үҙ халҡын сикһеҙ яратҡан, рухлы уҡытыусылар Мансуровтар тора. Ә улар янында тупланған йәш быуын өлгө ала, остаздары кеүек ғәмле, сәмле булып үҫергә тырыша. Маяҡ мәктәбенең 8-се класс уҡыусыһы Ильяс Аллабирҙин Башҡортостан ойошторған Йосопов проектында уңышлы сығыш яһаған. Ул, Калашников автоматын һүтеп йыйып, уҡтан атып, ҡурай уйнап, шиғыр һөйләп, 15 мең һумлыҡ сертификат менән бүләкләнгән.